Pinetown-ongeluk: Bestuurder se lisensie vervals én hy is onwettig in landSanele Goodness May. Foto: 988 media Die hof het vandag gehoor die vragmotorbestuurder wat 24 mense se dood veroorsaak het nadat sy swaarvoertuig teen vier volgelaaide taxi’s en twee voertuie in Pinetown, KwaZulu-Natal gebots het, het ŉ vervalsde openbarevervoerlisensie. Sanele Goodness May (23) van Swaziland het Woensdag in die Pinetown-landdroshof verskyn om vir borgtog aansoek te doen. Die staat staan die aansoek teen. Speurder Sanjeev Singh het in die hof getuig dat beamptes van Swaziland se departement van vervoer bevestig het dat May se lisensie daar vervals is. Singh het gesê May het ‘n Suid-Afrikaanse rybewys bekom op grond van die vervalsde Swazilandse openbarevervoerlisensie. Volgens Singh is die sertifikaat wat in May se besit is, en waarop sy naam verskyn, eintlik dié van ene Nkosinathi Dladla. “Dit beteken dat May se dokumente vervals en onwettig is,” het Singh gesê. May is op 6 September in hegtenis geneem op 23 aanklagte van moord, asook ŉ saak van nalatige en roekelose bestuur. Altesaam 22 mense is by die ongelukstoneel op die hoek van Field’s Hill (M13) en Richmondweg in Pinetown, dood verklaar. Die 23ste persoon het later in die hospitaal aan sy beserings beswyk. Dit het egter Woensdag aan die lig gekom dat nog ŉ persoon verlede week gesterf het, wat die dodetal tot op 24 te staan bring, en waarvoor May tereg staan. Die hof het ook aangehoor dat May onwettig in die land is en nie ŉ werkspermit het nie. Die saak duur voort. – SAPA Lees ook: Pinetown-ongeluk: Bestuurder gaan vandag aansoek doen om borgtog Pinetown-ongeluk: Vragmotoreienaar berou ongeluk Pinetown gru-ongeluk: Trokbestuurder vandag weer in hof Dodetal in Pinetown-ongeluk styg Video: Lugvideo van Pinetown gru-ongeluk gepubliseer Pinetown gru-ongeluk: Bestuurder van 22 moorde aangekla Pinetown-trokongeluk: Bestuurder vandag in hof Skokvideo: Pinetown gru-trokongeluk afgeneem Pinetown gru-ongeluk: Amptelike dodetal bekend Pinetown gru-ongeluk: Trokbestuurder in hegtenis geneem 27 sterf in gru-ongeluk